《送张无梦归天台山》
宋代·初暐

紫皇宫阙罗高清，花虯玉凤围墉城。
长生曲奏升天行，神仙缥墉喧相迎。
栖真何必抛尘纲，飙轮万里时来往。
张公结庐天台山，赤城霞起三千丈。
天子好道思崆峒，欲使亿兆归庞鸿。
凤台峨峨十二重，先生忽造明光宫。
无为清净化可守，能助义轩致仕寿。
共羡乘跷归洞宫，他日骑龙却来否。